Diari Oficial de la Generalitat Valenciana


Sumari del DOGV 1457, del 07-01-1991 (1991/819854)

ORDRE de 5 de desembre de 1990, de la Conselleria de Sanitat i Consum, per la qual es regula l'opció d'integració per a determinat personal laboral fix en els règims estatutaris de les institucions sanitàries del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/05/(1)/dof/vci/html**

### Dades del document

Número de DOGV
:   1457

Data del DOGV
:   07-01-1991

Secció del DOGV
:   DISPOSICIONS GENERALS

Número del document
:   1991/819854


Data del document
:   05-12-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 5 de desembre de 1990, de la Conselleria de Sanitat i Consum, per la qual es regula l'opció d'integració per a determinat personal laboral fix de les institucions sanitàries del Servei Valencià de Salut.  
El Decret 180/1990, de 12 de novembre, del Consell de la Generalitat Valenciana (DOGV 22.11.90), aprovà els criteris generals per a la integració de determinat personal laboral fix en els règims estatutaris del Servei Valencià de Salut.  
Als efectes de la seua aplicació i desplegament, la Conselleria de Sanitat i Consum ha mantingut reunions amb els sindicats presents en la Mesa Sectorial de Sanitat per a, en un març de participació, definir i desplegar els aspectes fonamentals del procés d'integració, tenint en compte tant les peculiaritats de cadascun dels col·lectius afectats com l?actual estructura dels serveis sanitaris.  
Aquesta disposició, que es dicta en desplegament de l?esmentat Decret, regula l?opció d'integració de personal laboral fix de les institucions sanitàries del Servei Valencià de Salut, en els distints estatuts de personal de la Seguretat Social que els siguen d'aplicació.  
Per això, i a l?empara del que preveu la disposició final primera del mencionat Decret 180/1990, de 12 de novembre, del Consell de la Generalitat Valenciana,  
ORDENE:  
Article primer  
El personal que a l?entrada en vigor del Decret 180/1990, de 12 de novembre, del Consell de la Generalitat Valenciana, tingués la condició de laboral fix en institucions o centres sanitaris del Servei Valencià de Salut, i es trobés comprés en algun dels supòsits assenyalats en l'article tercer de l?esmentat Decret, es podrà integrar en el corresponent règim estatutari aplicable al personal del Servei Valencià de Salut, sempre que es trobe en situació d?actiu, o en una situació que comporte la suspensió en la relació de serveis amb reserva de lloc, en els termes i condicions regulats en aquesta disposició.  
Article segon  
Igualment, el personal laboral fix inclós en algun dels supòsits de l'article tercer de l?esmentat decret que, en el dia que entrà en vigor, es trobés en situació d?excedència, podrà exercir l?opció d'integració com a personal estatutari, sempre que no haja transcorregut el termini previst per al seu reingrés en la normativa d'origen, o quan, havent-ne transcorregut, s'haguera sol·licitat el reingrés abans i no se li hagués concedit. En aquests supòsits, el sol·licitant serà integrat com a excedent i el seu reingrés al servei actiu, s'efectuarà en la forma que determine l?estatut de personal de la Seguretat Social que en cada cas hi siga d'aplicació. L?opció d'integració es podrà realitzar en el moment de sol·licitar el reingrés o en el termini previst en l'article sisé d'aquesta Ordre.  
Article tercer  
El personal que exercesca el dret d'opció d'integració en els règims jurídics estatutaris de la Seguretat Social, s'integrarà en la categoria bàsica que corresponga segons el lloc que exercia en la corresponent institució del Servei Valencià de Salut, i el compliment dels requisits de titulació prevists en la disposició addicional del Reial Decret- llei 3/1987 i, si s'escau, de la legislació específica que els siga d'aplicació per a l'exercici professional de què es tracte, en la forma que tot seguit s'indica, sense que això puga suposar, en cap cas, la mobilitat forçosa fora de la localitat on presten serveis:  
U Metges d?urgència hospitalària.  
Podran integrar-se en l?Estatut Jurídic del Personal Mèdic de la Seguretat Social, com a metges jerarquitzats de medicina general en llocs de treball de les unitats d?urgència hospitalària, en la institució i lloc de treball que ocupaven. També, podran optar a vacants existents de Metge del Servei Especial d?Urgències.  
Els metges d?urgència hospitalària que acrediten posseir qualsevol dels títols d'especialista a què es refereix l'annex del Reial Decret 127/1984, d'11 de gener (BOE 31/01/84), podran ser integrats, quan així ho aconsellen les necessitats assistencials, com a facultatius especialistes de l?àrea de salut on presten serveis.  
Dos. Personal facultatiu en situació "ad personam".  
Es podran integrar en l?Estatut Jurídic del Personal Mèdic de la seguretat Social, de la forma següent:  
1. Els qui es troben en situació "ad personam" respecte a places de medicina general, podran optar per integrar-se com a metge del servei especial d?urgència o metge general d'equip d'atenció primària.  
2. Els qui es troben en situació de "ad personam" respecte a places d?especialistes de quota o jerarquitzats, o ajudants d'especialistes de quota, podran optar per integrar-se, en funció del títol de l?especialitat que ocupen, com a facultatiu especialista d'àrea de salut de la corresponent especialitat. Si no posseeixen o no fan valer la titulació d'especialista, es podran integrar com a metge del servei especial d?urgències.  
Tres. Personal titulat superior no sanitari.  
Es podran integrar en l?Estatut de Personal no Sanitari al servei de les institucions sanitàries de la Seguretat Social, com a personal titulat tècnic de grau superior, en la mateixa institució sanitària i lloc de treball que ocupaven.  
Es trobaran inclosos en l?àmbit d'aplicació d'aquest article, els titulats superiors no sanitaris als quals feia referència l'article 175 del Reglament General per al règim, govern i serveis de les institucions sanitàries de la Seguretat Social, que hagueren iniciat la prestació de serveis durant el període de temps existent entre l?entrada en vigor d'aquest Reglament (20 de juliol de 1972) i la seua derogació definitiva (17 d'abril de 1987) pel Reial Decret 521/1987, de 15 d'abril.  
Quatre. Metges subjectes a l?àmbit d'aplicació de l?Ordre de 26 de març de 1988, de la Conselleria de Sanitat i Consum (DOGV 05.04.88).  
Es podran integrar en l?Estatut Jurídic del Personal Mèdic de la Seguretat Social, com a metge general d'equip d'atenció primària.  
Cinc. Personal laboral fix de l'antic Hospital Jaume I de la Creu Roja Espanyola.  
Es podran integrar en l?Estatut de Personal que corresponga d'acord amb la categoria d'homologació que se'ls assigne, segons el que expressa l'article quart d'aquesta Ordre.  
Sis. Personal que, en virtut d'una sentència judicial o resolució administrativa ferma, anterior a l?entrada en vigor del Decret 180/1990, de 12 de novembre, tinga la consideració de laboral fix, o personal que exercesca la condició de laboral fix com a conseqüència del règim jurídic que va tenir en organismes o institucions que han estat integrats en el Servei Valencià de Salut.  
Es podran integrar en l?estat de personal que escaiga segons la categoria d'homologació que se'ls assigne, i d'acord amb el que disposa l'article quart d'aquesta Ordre.  
Article quart  
U El personal laboral fix que exercesca el dret d'opció es podrà integrar en la categoria estatutària que figure homologada respecte de la d'origen, en la taula d'homologacions adjunta a aquesta Ordre.  
Dos. Quant al personal que exercesca càrrecs o llocs de treball amb caràcter provisional o de lliure designació, la Direcció del Servei Valencià de Salut, i sense perjudici que la integració es realitze en la categoria bàsica corresponent, podrà resoldre la seua permanència amb caràcter provisional en aquests llocs, fins que s'ocupen reglamentàriament amb els sistemes de provisió regulats estatutàriament. En el supòsit excepcional què el lloc de treball o càrrec s'exercesca amb caràcter definitiu, perquè l?haja obtingut l'afectat, per concurs-oposició o de mèrits, se li expedirà un nomenament complementari segons el caràcter del lloc exercit i en la categoria corresponent al lloc de treball homòleg, que corresponga a l?estructura orgànico- assistencial de les institucions sanitàries del Servei Valencià de Salut.  
Article cinqué  
U El règim econòmic, jurídic i de prestació de serveis del personal que resulte integrat serà el corresponent a l?Estatut i normes que el despleguen que en cada cas els siga d?aplicació segons la seua categoria laboral, i el compliment, per part dels sol·licitants, dels requisits de titulació prevists en la disposició addicional del Reial Decret- llei 31975 i, si s?escau, de la legislació específica que els siga d?aplicació per a l'exercici professional de què es tracte.  
En el supòsit que existira personal la categoria laboral del qual no fóra assumible en les dels corresponents estatuts de personal, no els serà d?aplicació, d?acord amb el que preveu l'article quart del Decret 08955036, de 12 de novembre, del Consell de la Generalitat Valenciana, el que disposa aquesta Ordre, i conservaran el seu règim laboral d?origen.  
Dos. El personal que no formule una opció d'integració o que no resulte integrat en els estatuts de personal de la Seguretat Social, conservarà el règim econòmic i jurídic que es derive de la seua situació d'origen, tret del personal inclós en l'article 3.b) del mencionat Decret 180/1990, de 12 de novembre, el qual, segons que disposa l?article cinqué d'aquell Decret, si no hi formula una opció li serà rescindida la relació jurídica que els uneix amb el Servei Valencià de Salut.  
Tres. Al personal que resulte integrat en els règims estatutaris de la Seguretat Social se li respectarà, a tots els efectes, l'antiguitat que tinga reconeguda pel Servei Valencià de Salut, i es mantindran en les quanties existents l?import de l'antiguitat reconeguda. El primer trienni que complete aquest personal a partir de la resolució de la seua opció d'integració, ho serà en la forma establerta pel Reial Decret- llei 3/1987 i en la quantia fixada pressupostàriament per a cada exercici.  
El reconeixement, si s'escau, de serveis previs al marge de l'antiguitat reconeguda pel Servei Valencià de Salut, s'ajustarà al que disposa el Reial Decret 1181/1989, de 29 de setembre (BOE de 03.10.89) i normes de desplegament.  
Quatre. El personal que s'integre en els règims estatutaris de la Seguretat Social percebrà les retribucions que li corresponguen segons la categoria d'homologació, amb efectes del dia 1 de gener de 1990; tret del personal excedent, per al qual els efectes econòmics de la integració es produiran quan s'efectue el seu reingrés al servei actiu i el personal inclòs en l'article 3.b) del Decret 180/1990, de 12 de novembre, del Consell de la Generalitat Valenciana, perquè els efectes econòmics es produesquen de la forma regulada en la disposició addicional sisena d'aquesta Ordre.  
Cinc. Al personal que havent efectuat l?opció d'integració percebera retribucions superiors a les corresponents a la categoria d'homologació en l?estatut respectiu, se li reconeixerà un complement personal i transitori consistent en la diferència de retribucions.  
L?esmentat complement, que exclourà els conceptes prevists en la disposició transitòria primera del Reial Decret- llei 3/1987, serà absorbit, en els termes que establesca la Llei de Pressupostos, per qualsevol millora retributiva que es produesca en aquest exercici o posteriors, incloses les derivades del canvi de lloc de treball o categoria.  
Article sisé  
El personal que opte per la integració podrà sol·licitar, en els supòsits de les categories i llocs de treball que tinguen assignat un complement específic segons el Decret 169/1990, de 15 d'octubre, del Consell de la Generalitat Valenciana (DOGV 22.10.90), el règim d'exclusiva dedicació a la sanitat pública o privada segons, que estableix la Llei 53/1984, de 26 de desembre, i normes de desplegament.  
Les resolucions de concessió del complement específic corresponent es resoldran al mateix temps que les opcions d'integració i tindran efectes econòmics des del dia 1 del mes següent a la data de la resolució d?integració.  
Article seté  
U Correspondrà a la Direcció del Servei Valencià de Salut, segons les necessitats assistencials i organitzatives, la determinació dels llocs de treball que s'oferiran al personal que li no corresponga, d'acord amb el que disposa aquesta Ordre, la integració en el mateix lloc de treball que exercia.  
Dos. Amb caràcter previ a la resolució de les opcions d'integració, els delegats o gerents d'àrees de salut del Servei Valencià de Salut, formularan respecte de cada sol·licitant un informe- proposta on s?especificarà la institució sanitària i el lloc de treball que es proposa.  
Excepcionalment, podran proposar, amb la prèvia acceptació de l'interessat, que el personal esmentat al paràgraf anterior preste serveis en àrees de salut o localitat distintes d'aquelles on actualment presten serveis.  
Tres. Per a dur a terme el seguiment de l?execució de les normes contingudes en aquesta disposició es constitueix una mesa paritària entre l'Administració i els sindicats amb representació en la Mesa Sectorial de Sanitat, que es dissoldrà una vegada que la Direcció del Servei Valencià de Salut haurà resolt les opcions d'integració.  
Article vuité  
U Les sol·licituds individuals d'integració es formularan segons el corresponent model oficial que s'inclou com a annex I, en el termini de quinze dies a partir de la publicació d'aquesta Ordre. Les sol·licituds, diligenciades pel director de la respectiva institució es presentaran, dirigides a l?Il·lm. Sr. Director del Servei Valencià de Salut, a les delegacions o gerències d'àrea de salut del Servei Valencià de Salut, sense perjudici d'allò previst en la Llei de Procediment Administratiu.  
Dos. Els sol·licitants hauran d'aportar, amb la seua sol·licitud els següents documents:  
a) Fotocòpia compulsada de la titulació/ns acadèmica/es que els habiliten per a l'exercici de les corresponents funcions.  
b) Fotocòpia compulsada del document, sentència o certificat del director de gestió o administrador de la institució sanitària on presten serveis, que acredite la inclusió dels sol·licitants en algun dels supòsits prevists en l'article tercer d'aquesta Ordre.  
c) Certificat dels serveis prestats segons el model incorporat a l'annex I de la Circular 21/89, de 17 d'octubre, de la Conselleria de Sanitat i Consum, que s'incorpora a efectes informatius com a annex II d'aquesta Ordre, lliurats segons s'assenyala a l'esmentada Circular. Quan es tracte de serveis prestats en institucions alienes al Servei Valencià de Salut, els certificats de serveis prestats es lliuraran, igualment, d'acord amb el que disposa la mencionada Circular.  
d) El personal referit a l'article sisé d'aquesta Ordre, podrà sol·licitar el complement d'exclusiva dedicació a la Sanitat Pública alhora que l?opció d'integració, segons model que s'adjunta coma a annex III.  
Les opcions es resoldran en el termini màxim de dos mesos des de que finalitze la presentació d'instàncies, pel Director del Servei Valencià de Salut, qui actuarà per delegació del Secretari General de la Conselleria de Sanitat i Consum. Contra aquestes resolucions podran els afectats interposar un recurs de reposició, previ al contenciós administratiu, en els termes establerts per la legislació vigent.  
DISPOSICIONS ADDICIONALS  
Primera  
Al personal al qual se li homologue a la categoria d'auxiliar d'infermeria li serà d'aplicació el que estableix l'apartat segon de la disposició transitòria de l?Ordre de 26 de desembre de 1986 (BOE de 12.01.87).  
Segona  
Al personal integrat com a auxiliar d'infermeria que es trobe en l'actualitat exercint funcions de tècnic especialista i posseesca el títol de Formació Professional de segon grau, li serà d'aplicació el que regula la disposició transitòria segona de l?Ordre de 31 de maig de 1989, de la Conselleria de Sanitat i Consum.  
Tercera  
Al personal que resulte integrat els seran reconeguts els serveis ja prestats, amb caràcter temporal o fix, a l?efecte de concursos de mèrits, com a prestats en les corresponents categories estatutàries i en els termes establerts en l?estatut de personal que en cada cas els siga d'aplicació.  
Quarta  
Les places d'origen del personal que opte per la integració en els règims estatutaris es declaren amortitzades i reconvertides en les corresponents places de personal estatutari. Igualment, les vacants que es produesquen en places de personal laboral que no s'hi integre, es declaren amortitzades i, si s'escau, reconvertides en places de personal estatutari del Servei Valencià de Salut.  
Cinquena  
La integració efectiva del personal subjecte a l?àmbit d'aplicació de l?Ordre de 26 de març de 1988, de la Conselleria de Sanitat i Consum, es produirà amb ocasió de la constitució d'equips d'atenció primària en la zona de salut on presten serveis, una vegada efectuada la corresponent oferta d'incorporació al seu personal de quota i prèviament als corresponents concursos d'ocupació de vacants. En tot cas, a aquest personal se li oferirà la integració en el termini màxim de dos anys a partir de l?entrada en vigor d'aquesta Ordre.  
En el supòsit que l?equip d'atenció primària estiguera prèviament constituït, aquest personal s'incorporarà als corresponents llocs i resultarà integrat amb efectes des del primer dia del mes següent de la resolució de la integració.  
Si no existia cap vacant s'integraran com a excedents de plantilla i el lloc serà amortitzat per la primera vacant d'igual categoria que es produesca en el corresponent equip d'atenció primària.  
Sisena  
U Sense perjudici de la seua integració en l?Estatut de Personal no Sanitari al servei de les institucions sanitàries de la Seguretat Social, el personal titulat superior no sanitari que prestava serveis abans de la data de finalització del termini de presentació d'instàncies obert per aquesta Ordre, seguirà mantenint la dependència funcional i l'activitat assistencial dels llocs de treball que exercien, així com el règim retributiu del personal mèdic que ja se'ls estava aplicant anteriorment. Tot això sense perjudici de les retribucions que reglamentàriament s'establiran per al personal de nou ingrés.  
Dos. La inclusió dels titulats superiors no sanitaris en l?Estatut de Personal no Sanitari, al servei de les institucions sanitàries de la Seguretat Social, no prejutja la possibilitat que alguns dels seus integrants despleguen, amb subjecció a la legalitat vigent, funcions assistencials en l?àmbit dels serveis jerarquitzats de les institucions sanitàries, quan així es desprenga de la naturalesa dels serveis que presten, ni limita la possibilitat que puguen estar inclosos en un grup professional que s'adeque més a les especials característiques de les funcions que despleguen, a l?empara de la normativa que, amb caràcter general, regule el règim jurídic del personal estatutari o l?especialització en matèries relacionades amb les ciències de la salut.  
Setena  
En cap cas, la aplicació d'aquesta Ordre no podrà suposar un increment en el nombre de llocs de treball del Servei Valencià de Salut.  
DISPOSICIO FINAL UNICA  
Es faculta la Direcció del Servei Valencià de Salut perquè dicte les disposicions que calguen per a l'aplicació i el desplegament d'aquesta Ordre que entrarà en vigor l?endemà de la seua publicació al Diari Oficial de la Generalitat Valenciana.  
València, 5 de desembre de 1990.  
El Conseller, de Sanitat i Consum,   
JOAQUIN COLOMER SALA  
Taula d'Homologacions  
 Categoria laboral Homologació estutria SVS  
 Personal facultatiu  
 - Personal facultatiu, art. 3º - Categories previstes art. 3  
de la Orden. de l'Ordre.  
 - Metge servei especial d'Ur- - Metge servei especial d'ur-  
 gència gència.  
 Personal sanitari no facultatiu  
 - ATS - ATS  
 - Auxiliar Infermeria. - Auxiliar Infermeria.  
 - Auxiliar Puericultura. - Auxiliar Infermeria.  
 Personal no sanitari  
 - Llicenciat Dret/Lletrat. - Tècnic Funció Administra-  
 tiva  
 - Cap Neg./oficial admtiu. 1ª - Admtiu. Funció Admitiva.  
 amb Batxiller Superior, FP2 o  
 equivalent.  
 - Cap Neg./oficial admtiu. 1ª - Auxiliar Funció Admtiva.  
 sense Batx. Sup., FP2 o equiv.  
 - Auxiliar administratiu. - Auxiliar Funció Admtiva.  
 - Pintor. - Pintor.  
 - Telefonista. - Telefonista.  
 - Cosidora. - Cosidora.  
 - Peó. - Peó.  
 - Netejadora. - Netejadora.  
 - Ordenança, zelador i subalt. - Zelador.  
Veure annex


Còpia Permalink ELI